MATTE BROWN CRYSTAL WITH BRONZE REFLEX N3 LENS
Frame Color MATTE BROWN/CRYSTAL Prinze Archives - Breaking News Rocks
Freddie Prinze Jr. and Xavier Woods Recap Their Experience on DCU All Stars
Experience, Freddie, Prinze, Recap, Stars, Their, Woods, Xavier
Freddie, Funkoverse, Headlines, playing, Prinze
December 5, 2018 Breaking News RocksMovie Reviews & Trailers Ondersoek ná twee kleuters glo gif by sorgsentrum inkry | Maroela Media
Die agterplaas van die huis in Westdene waar daar na die kinders omgesien is. (Foto: Bhekikhaya Mabaso/ANA)
Die eienaar van ŉ huis in Westdene in Johannesburg waar ŉ Zimbabwiese vrou na kinders omgesien het, sê die twee kinders wat weens beweerde rotgifvergiftiging dood is, het nie op sy eiendom gesterf nie.
“Dis nonsens om te sê hulle het twee kinders dood weens rotgifvergiftiging hier aangetref. Die polisie het daardie verslag nog nie uitgereik nie en as enigeen sê die verslag het dit bevind, moet hulle my kom wys,” sê Barry de Beer, eienaar van die huis.
“Die kinders is nie hier dood nie. Een het in die hospitaal gesterf en die ander een tuis.”
Albei kinders is 10 Mei dood.
De Beer sê die vrou wat na die kinders omgesien het, was ŉ huurder van ŉ gedeelte van sy agterplaas.
Volgens hom was die kinders na wie sy omgesien het dié van haar vriende wat in dieselfde omgewing woon.
Hy sê die vrou sien al ŉ paar jaar lank ook na ander kinders om.
“Dit is nie ŉ geregistreerde kleuterskool nie en ons het haar toegelaat om na die kinders te kyk omdat sy gevra het dat sy ŉ ekstra inkomste wil verdien.”
De Beer sê een van die kinders se suster het haar by die huis kom haal. Die kind was klaarblyklik ongedeerd. Hy het later gehoor sy is weens vergiftiging dood.
Op ŉ vraag of hy rotgif op die eiendom gebruik, het De Beer gesê hy het kinders en troeteldiere en dat hy dit daarom nié sou doen nie. Hy sê die gemeenskap sukkel wél met ŉ muisplaag.
Kapt. Jerbes de Bruyn, woordvoerder van die Sophiatown-polisie, sê die kinders was siek en is in ŉ hospitaal opgeneem waar hulle aan ŉ onbekende siekte gesterf het.
“Ons het nadoodse ondersoeke gedoen en spoorelemente van ŉ soort gif gekry. Ons wag vir toksikologieverslae om vas te stel watter soort gif moontlik tot die sterftes aanleiding gegee het,” sê De Bruyn.
Die polisie doen twee geregtelike doodsondersoeke na die voorval.
Die burgemeesterskomiteelid vir maatskaplike ontwikkeling, Mpho Phalatse, het ná ŉ besoek aan die polisiekantoor gesê die departement het dit betreklik maklik gemaak om ŉ sogenaamde vroeë kinderontwikkelingsentrum te registreer.
Sy sê ŉ ondersoek is ook geloods na bewering van verskeie kleuterskole wat onwettig in die buurt bedryf word.
“Ek dink as ŉ departement het ons laat slap lê deur nou eers hiervan uit te vind. Die wyksraadslid het die voorval onder my aandag gebring en ek wou weet waarom dit nie vroeër al gedoen is nie,” sê Phalatse.
“Amptenare moet voorvalle, veral soos dié, vroeër eerder as later aanmeld. Daar is dus ŉ gaping in die stelsel.”
Sy sê sy was reeds in verbinding met die departement van omgewingsgesondheid en dat hulle nie net voorvalle moet aanmeld wanneer dit gebeur nie, maar ook probleme moet voorkom.
Die sorgsentrum is sedertdien gesluit.
Nee wat nog…….hoe dan nou?
Onskuldige [email protected]
Toksikologie verslag? My skoonsuster is twee jaar terug oorlede. Die junior doktertjie by ongevalle het “pille in haar maag gekry” en aangedring op ‘n outopsie. My skoonsuster het voorskrif medikasie gebruik vir bloeddruk, bloedverdunning, pas-aangeëer, bloedsuiker, ens…..Dit is so aan die dokter deurgegee, EN die professor by die lykshuis. Nou, twee jaar later, wag my broer nog vir die toksilogie verslag……….en die personeel daar reken dit kan enige iets van TWEE TOT AGT JAAR neem om so ‘n verslag te kry. Intussen kan my skoonsuster se boedel nie afgehandel word nie…..Sterkte!! In Afrika leer jy om te wag….
Ek sal nie eers my yorkies los by iemand wat se erf so morbied lyk nie .
Die berig is baie vaag, maar ek lei af dis al inligting wat aan MM oorgedra was. Die kinders is al 10 Mei dood. ‘n Geregtelike ondersoek word nou eers gedoen? Is daar nog ietsie oor van die liggame om ondersoek te word? Hulle soek nou iemand om te blameer. Daar niks gesê oor die Zimbabwese burger nie, maar die eiendaar van die eiendom word by name genoem? Ja swaer…………
Wow look what is looks like, is that how a day care should look like to take care of babies, no here i don’t agree this is not a registered day care, don’t just close the place down, arrest the owner for murder, 10 to 1 the kids were playing with no supervision that’s why they got hold of the poison, if there was supervision this would have not happened at all, i can imagine how it looks like inside. That is bad news.